Birta fær jafnlaunavottun , fyrst lífeyrissjóða Stjórn og stjórnendur Birtu hefðu samkvæmt reglugerð getað dregið það til ársins 2022 að fá vottunina staðfesta en ákváðu að hrinda verkefninu í framkvæmd strax og fengu faggilta vottunarstofu , iCert ehf. , til úttekta og vottunar á kerfinu . Lífeyrissjóðurinn sýnir hins vegar mikinn metnað með því að hefjast strax handa við að stuðla að , koma á og viðhalda launajafnrétti í rekstri sínum . Þessi áfangi Birtu er stór og mikilvægur . Kerfinu er ekkert síður ætlað að koma skipulagi á launastýringu í samræmi við jafnlaunastaðlinn ÍST 85 . Við lítum á vottunina nú sem ákveðið upphaf en ekki endastöð . Þetta er þriggja ára þróunarferli verklags en ekki „ stimpill “ eða yfirlýsing um að allt sé komið í lag og verði áfram . Við vildum tileinka okkur hana strax , vita um hvað hún snerist , skilja ferlið og þekkja gangverk kerfisins af eigin raun til að geta komið með ábendingar eða kröfur um jafnlaunamál gagnvart til dæmis félögum sem við eigum hlut í . Það er eftir Sæþór Örn Ásmundsson myndlistarmann og bar sigur úr býtum í hönnunarsamkeppni árið 2014 . Dómnefnd sagði um verðlaunatillöguna : „ Í merkinu má sjá mynd sem sýnir skífurit , stimpil , rúnir og brosandi andlit tveggja ólíkra einstaklinga . Í lögun minnir merkið á mynt eða pening og gefur þannig til kynna að einstaklingarnir sem þar sjást séu metnir jafnir að verðleikum . Merkið býður upp á alþjóðlega notkun , er einstakt og lýsandi fyrir verkefnið . “